BETENKNING OG ORIENTERING OM STILLINGEN SOM INSTITUTTLEDER

VED INSTITUTT FOR MILJØ OG PLANTEVITENSKAP (Arbeidstittel)

Institutt for miljø og plantevitenskap

Instituttet vil bestå av nåværende Institutt for plantefag, nåværende Institutt for jord- og vannfag og mindre grupper i plantefysiologi og plantegenetikk fra andre institutter. Det nye instituttet vil ha en faglig profil som i tillegg til jord, vann og planter er sterkt rettet mot mat og miljø. Det blir ca 110 fast tilsatte finansiert over høgskolens grunnbudsjett. Av disse er ca 50 vitenskaplige stillinger. Instituttet vil disponere ca 35 mill. kroner over høgskolens budsjett og har i 2003 en prosjektportefølje på 20 - 25 mill. kroner som blant annet dekker lønn til 20 stillinger. Instituttet forventer at flere enn 50 hovedfagsstudenter og 10 doktorgradstudenter fullfører sine studier hvert år. Instituttet har ansvar for tre studieprogram: Plantevitenskap, Agroøkologi og Miljø og naturressurser. 

Undervisning og forskning

Instituttet har faglig ansvar for utdanning og forskning innenfor geologi, jord, vann, miljøkjemi, planteproduksjon i jord- og hagebruk, plantevern, agroøkologi, grøntmiljø (instituttilknytning avklares etter 17.02.03), plantefysiologi og -genetikk. Instituttet vil ha sin hovedaktivitet innefor NLHs satsningsområder miljø, mat og bioteknologi. Vurdering av årsaker til ulike miljøendringer, og av hvilke tiltak som bør iverksettes for å hindre en uønsket utvikling, er meget sentralt. Plantenes plass i dette, til bruk som mat, fôr, råvarer, pryd og miljøformål, klarlegges gjennom fysiologiske, genetiske og agronomiske studier. Instituttet får en stor faglig bredde innenfor naturgrunnlaget og bruken av dette, noe som vil være et godt utgangspunkt for tverrfaglig samarbeid både innenfor og utenfor instituttet.

Instituttet har flere velutstyrte laboratorier og forsøksanlegg med en  stab på ca 35 personer. Instituttet har stor internasjonal aktivitet og kontaktflate mot hele verden. U-landsrelatert virksomhet har tyngdpunkt i Afrika og Asia. Se for øvrig     MACROBUTTON HtmlResAnchor http://www.nlh.no/ipf
  og     MACROBUTTON HtmlResAnchor http://www.nlh.no/ijvf
  

Grunnfinansieringen for NLHs institutter er i dag delvis basert på resultater som oppnås i forskning, forskerutdanning og undervisning. Instituttlederen skal styre etter strategiske mål for NLH og instituttet, og vil få et overordnet ansvar for instituttets personale, ressursbruk samt undervisnings- og forskningsoppgaver. Utvikling av instituttet for å møte større konkurranse og øke inntjeningen både i undervisning og forskning vil være en sentral oppgave.

Om instituttlederen

Den som tilsattes må ha faglig tyngde innenfor instituttets fagområder. Det kreves vitenskapelig kompetanse tilsvarende doktorgrad på et fagområde som er relevant for instituttet. Det er ønskelig med sterk, faglig integritet. Vedkommende forventes å ha betydelig evne til å kommunisere, motivere og å utøve lederskap. Den som tilsettes må ha, eller raskt å kunne bygge opp, gode relasjoner og legitimitet blant de tilsatte.

Spørsmål knyttet til instituttets faglige profil kan rettes til Arne Skjelvåg tlf. 64947900 (   MACROBUTTON HtmlResAnchor arne.skjelvag@ipf.nlh.no
) eller Trond Børresen tlf. 64948224 (   MACROBUTTON HtmlResAnchor trond.borresen@ijvf.nlh.no
).

